wickkiey/tamil-wikipedia-markdown huggingface dataset:
# யமஹா, டொரகுசு


**டொரகுசு யமஹா** (山葉 寅楠 Yamaha Torakusu; மே 20, 1851, கீ மாகாணம், ஜப்பான் – ஆகத்து 8, 1916) அவர்கள் யமஹா நிறுவனத்தன் நிறுவனர் ஆவார்.  

யமாஹா, 1887 ஆம் ஆண்டு தன் முதல் ரீட் ஆர்கன் இசைக் கருவியை உருவாக்கினார். பின் நிப்பான் கக்கி நிறுவனத்தைத் தொடங்கினார். இந்நிறுவனமே பின்னாளில் யமாஹா நிறுவனமாக பெயர் மாற்றம் செய்யப்பட்டது. யமாஹா நிறுவனம் இருசக்கர வாகனங்கள் மற்றும் இசை கருவிகளை உற்பத்தி செய்து வருகிறது.  

## பிறப்பு மற்றும் தொடக்க காலம்
யமாஹா, கிசு டொகுகவா(தற்போதைய வகாயாமா) சாமுராய் குடும்பத்தில் பிறந்தார். மேற்கத்திய அறிவியல் மற்றும் தொழில்நுட்பத்தில் எழுந்த ஆர்வத்தின் காரணமாக, தன் குடும்ப வழக்கத்திற்கு மாறாக பொறியியல் பயின்றார். வளர்ந்துவரும் கடிகாரத்தின் பிரபலத்தை அறிந்துகொண்ட யமாஹா, தனது 19 ஆம் வயதில் ஒரு கடிகார உற்பத்தி மற்றும் பழுதுநீக்கும் நிறுவனத்தை ஒசாகாவில் தொடங்கினார். அந்நிறுவனம் தோல்வியடைந்தது. பின் நாகாசாகியில் ஒரு பிரித்தானிய பொறியியலாளரிடம் பயின்று, மருத்துவ கருவிகளை பழுதுநீக்கும் பணிபுரிந்து வந்தார்.  

## முதல் இசைக்கருவி வடிவமைப்பு
ஒரு சமயம், சிசுவகா பகுதியில் உள்ள ஹமாமட்சு நகரில் மருத்துவ கருவிகளைப் பழுதுநீக்கும் பணியில் இருந்து வந்தார். அந்நகரம் சற்று ஒதுக்குப்புறமானது. இசைக்கருவிகளை பழுதுநீக்கும் பணியாளர்கள் அங்கு இல்லை. அந்நகர பள்ளி ஒன்று, தன்னிடமிருந்த ஓர் அமெரிக்க தயாரிப்பு ரீட் ஆர்கன் இசைக் கருவியைப் பழுதுநீக்க முயலும்படி அவரை கேட்டுக்கொண்டது. அதனை ஏற்றுக்கொண்டு வெற்றிகரமாகச் செய்து முடித்தார். ஜப்பானில் மேற்கத்திய இசைக்கருவிகளுக்கானச் சந்தையை உணர்ந்த யமாஹா, தன் முதல் ஆர்கனை 1887 ஆம் ஆண்டு வடிவமைத்தார். அக்கருவியைத் தானே தன் தோளில் ஹகோனே மலை வழியாக சுமந்து சென்று டோக்யோ இசை நிறுவனத்திடம் அளித்தார். வரலாற்று சிறப்புமிக்க அவரது இப்பயணம் ஒரு புடைப்பு சிற்பத்தின் வழியாக இன்றும் நினைவுகூரப்படுகிறது.  

## நிப்பான் கக்கி நிறுவனம்
யமஹாவின் ஆர்கன் அதன் சுருதி பிழைகளுக்காகப் பெரிதும் விமர்சிக்கப்பட்டது. எனவே, இசை மற்றும் சுருதி அறிவியலை முறையாக பயின்று, நான்கு மாத கடும் உழைப்பிற்குப்பின் முழுமையான ஆர்கன் உருவம் பெற்றது. 1887 ஆம் ஆண்டு ஜப்பானின் முதல் மேற்கத்திய இசைக்கருவி தயாரிப்பு நிறுவனமான யமஹா ஃபுகின் (ஆர்கன்) தயாரிப்பு நிறுவனம் அவரால் தொடங்கப்பட்டது. இது 1889 ஆம் ஆண்டில் 100 ஊழியர்களைக் கொண்டு ஆண்டிற்கு 250 ஆர்கன்கள் உற்பத்தி செய்யும் பெரும் நிறுவனமானது. இந்நிறுவனம் பின்னர் நிப்பான் கக்கி நிறுவனம் (ஜப்பான் இசைக்கருவி தயாரிப்பு நிறுவனம்) எனப் பெயர் மாற்றம் செய்யப்பட்டது.  

## விரிவுபடுத்துதல்
1899 ஆம் ஆண்டு ஜப்பான் கல்வி அமைச்சகத்தின் உதவியுடன் ஐக்கிய அமெரிக்க நாடுகளுக்குச் சென்று பியனோ தொழில்நுட்பத்தை அறிந்துவந்தார். நிப்பான் கக்கி நிறுவனம் 1900இல் சிறிய வகை பியனோ உற்பத்தியைத் தொடங்கியது. 1900 இல் பெரிய மரபு வகை பியனோ உற்பத்தியானது. இவை உலக அளவில் பெரும் வரவேற்பைப் பெற்றன. 1914 ஆம் ஆண்டு ஹார்மோனிகா அறிமுகம் செய்யப்பட்டது.  

## இறப்பு மற்றும் நினைவு
யமாஹா 1916ஆம் ஆண்டு ஹமாமட்சு நகரில் காலமானார். அவரது நூற்றாண்டின் நினைவாக 1987 ஆம் ஆண்டு நிப்பான் கக்கி நிறுவனம் யமாஹா நிறுவனமாக பெயர் மாற்றம் செய்யப்பட்டது.
# சிறந்த துணை நடிகருக்கான பிலிம்பேர் விருது – தமிழ்



**சிறந்த துணை நடிகருக்கான பிலிம்பேர் விருது – தமிழ்** என்பது பிலிம்பேர் என்ற இதழால் 2003 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தமிழகத் திரைப்படத்துறையில் சிறப்பான நடிப்பினை வெளிப்படுத்தும் சிறந்த துணை நடிகருக்கு வழங்கப்படுகிறது. 2002 ஆவது ஆண்டில் நடைபெற்ற 50ஆவது தென்னிந்திய பிலிம்பேர் விருதுகள் விழாவில் இவ்விருது முதன்முறையாக அறிமுகப்படுத்தப்பட்டது. நடிகர் ஜெயராம் இவ்விருதினைப் பெற்ற முதல் நபராவார்.  

## விருது வென்றவர்கள்
| சான்றுகள் |  |  |
| --- | --- | --- |
| 2017 | பிரசன்னா | *திருட்டுப்பயலே 2* |
| 2015 | அரவிந்த்சாமி | *தனி ஒருவன்* |
| 2013 | சத்யராஜ் | *ராஜா ராணி* |
| 2011 | அஜ்மல் அமீர் | *கோ* |
| 2009 | ஜெயப்பிரகாசு | *பசங்க* |
| 2007 | சரவணன் | *பருத்திவீரன்* |
| 2005 | ராஜ்கிரண் | *தவமாய் தவமிருந்து* |
| 2003 | சூர்யா | *பிதாமகன்* |
# சாகர்மாதா தேசியப் பூங்கா



**சாகர்மாதா தேசியப் பூங்கா** (Sagarmāthā National Park) (*sagaramāthā rāṣṭriya nikuñja*), நேபாள நாட்டின் தலைநகரம் காட்மாண்டிலிருந்து கிழக்கே இமயமலையின் எவரஸ்டு கொடுமுடியின் அடிவாரத்தில் அமைந்த பாதுகாக்கப்பட்ட பகுதியாகும். இது நேபாள நாட்டின் கோசி மாநிலத்தில், சோலுகும்பு மாவட்டத்தில் உள்ளது.  

சாகர்மாதா தேசியப் பூங்கா உலகின் முக்கிய பறவைகளின் சரணாலயங்களின் ஒன்றாக உள்ளது. நேபாளத்தின் சொலு கூம்பு மாவட்டத்தில் அமைந்துள்ள இப்பூங்கா, கடல் மட்டத்திலிருந்து 7000 மீட்டர் உயரத்தில், 124,400 ஹெக்டேர் நிலப் பரப்பு கொண்டது. யுனேஸ்கோவால் இயற்கையாக அமைந்த உலகப் பாரம்பரியக்களமாக ஏற்றுக் கொண்டுள்ளது. சுற்றுலா பயணிகளின் வசதிக்காக இங்கு *சான்போசி* எனும் பெயருடைய சிறு விமான நிலையம் உள்ளது. பூங்காவின் பாதுகாப்பு மற்றும் சட்ட அமலாக்கம் நடைமுறைப்படுத்த நேபாள இராணுவத்தின் ஒரு படைப் பிரிவு இப்பூங்காப் பகுதியில் உள்ளது.  

## அமைவிடம்
நேபாள நாட்டின் கூம்பு மாவட்டத்தில் அமைந்த சாகர்மாதா தேசியப் பூங்காவின் வடக்குப் பகுதி, சீனாவின் திபெத் தன்னாட்சி பகுதியுடன், பன்னாட்டு எல்லையாக கொண்டுள்ளது. தெற்கில் தூத் கோசி ஆறும், கிழக்கில் மாகலு பாருன் தேசியப் பூங்காவும் எல்லைகளாக அமைந்துள்ளது.  

## பெயர்க் காரணம்
சாகர்மாதா என்ற நேபாள மொழியின் சொல்லின், சாகர் என்பதற்கு *வானம்* என்றும், மாதா என்பதற்கு *தலை* என்று பொருள்படும். சாகர்மாதா என்பதற்கு *வானத்தின் தலை* என்று நேபாள மொழியில் பொருள் படுத்தப்படுகிறது. மேலும் நேபாள மொழியில் எவரஸ்டு மலையை *சாகர்மாதா* என்றே அழைக்கின்றனர்.  

## பூங்கா நிர்வாகம்
நேபாள அரசின் தேசிய பூங்கா மற்றும் வனவிலங்குகள் பாதுகாப்புத் துறையின் கீழ், தொழில்முறை ஊழியர்கள் ஒரு குழு ஒன்று சாகர்மாதா தேசியப் பூங்கா நிர்வகிக்கப்படுகிறது.  

## அமைவிடம்
நேபாளத்தின் கூம்பு மாவட்டத்தில், இமயலையின் எவரஸ்டு சிகரத்தின் அடிவாரத்தில் அமைந்த சாகர்மாதா தேசியப் பூங்காவின் வடக்குப் பகுதி, சீனாவின் திபெத் தன்னாட்சி பகுதியுடன், பன்னாட்டு எல்லையாக கொண்டுள்ளது. தெற்கில் தூத் கோசி ஆறும், கிழக்கில் மாகலு பாருன் தேசியப் பூங்காவும் எல்லைகளாக அமைந்துள்ளது.  

## மலையேற்றப் பயிற்சி
எவரஸ்டு கொடுமுடியின் அடிவாரத்தில் சாகர்மாதா தேசியப் பூங்கா அமைந்துள்ளதால், மலையேற்றப் பிரியர்களுக்கு, செர்ப்பாக்களின் உதவியுடன் மலையேற்றப் பயிற்சி அளிக்கப்படுகிறது.
# பெரிய அரண்மனை, தாய்லாந்து

பெரிய அரண்மனை முழுவதும்]]  

**பெரிய அரண்மனை** (*Grand Palace*, ,}}) தாய்லாந்தின் தலைநகரமான பேங்காக்கின் மையப்பகுதியில் அமைந்துள்ளது. 1782லிருந்து, இந்த அரண்மனை சியாம் வம்சத்தின் அதிகாரப்பூர்வமான வசிப்பிடமாகும். 1925 ஆம் ஆண்டு வரை ராஜா, அவரது அரச நீதிமன்றம் மற்றும் அரசாங்கம் இந்த அரண்மனை வளாகத்தில் செயல்பட்டனர். தற்போதைய மன்னர், கிங் பூமிபால் அதுல்யாதெச் (ராமா IX) , தற்போது சித்ரலதா அரண்மனை வளாகத்தில் வசிக்கிறார், ஆனால் பெரிய அரண்மனை இன்னும் உத்தியோகபூர்வ நிகழ்வுகளுக்கு பயன்படுத்தப்படுகிறது. ஒவ்வொரு ஆண்டும் பல அரச விழாக்கள் மற்றும் அரசாங்கத்தின் செயல்பாடுகள் அரண்மனை வளாகத்தினுள் நடைபெறுகிறது. இந்த அரண்மனை தாய்லாந்தின் மிகவும் பிரபலமான சுற்றுலா பயணிகளை ஈர்க்கும் இடங்களில் ஒன்றாகும்.  

## தோற்றம்
சக்ரி வம்சம் நிறுவனர் கிங் புத்தா யோத்வா சுலாலொக் (ராமா I) தலைநகரை தோன்புரியிலிருந்து பாங்காக்கிற்கு மாற்றியபொழுது, அவரது ஆணைப்படி மே 6 1782 அன்று இந்த அரண்மனை கட்டுமானப் பணி தொடங்கியது. அவரைத் தொடர்ந்து வந்த ஆட்சியாளர்களும் பல புதிய கட்டிடங்களையும், கட்டமைப்புகளையும் உருவாக்கினர், குறிப்பாக கிங் சுலலாங்கொர்ன் (ராமா V) காலத்தில் அதிக அளவில் கட்டப்பட்டன. 1925ல் அரசரும், அரச குடும்பத்தினரும், அரசாங்கமும் நிரந்தரமாக இந்த அரண்மனையிலிருந்து வெளியேறி வேறு வசிப்பிடத்திற்கு மாறினர். 1932ல் முடியாட்சி முடிவுக்கு பிறகு, அனைத்து அரசாங்க அமைப்புகளும் முற்றிலுமாக அரண்மனையிலிருந்து மாற்றப்பட்டது.  

வடிவத்தில், அரண்மனை வளாகம் தோராயமாக செவ்வக வடிவத்தில் உள்ளது. நான்கு சுவர்களால் சூழப்பட்டு 218.400 சதுர மீட்டர்(2,351,000 சதுர அடி) இணைந்த பகுதியாக இரத்தனகோசின் தீவில் சாவோ பிரயா ஆற்றின் கரையிலுள்ளது. இது ஒரே கட்டிடமாக இல்லாமல் காட்சி அரங்குகள், கூடாரங்கள், திறந்தவெளி தோட்டங்கள் மற்றும் முற்றமாக அமைந்துள்ளது. இது பல்வேறு பிரிவுகளாக பிரிக்கப்பட்டுள்ளது அவை: மரகதபுத்தக் கோவில், பல்வேறு பொதுக் கட்டிடங்களுடன் வெளிப்பிரகாரம், சக்ரி மகா பிரசாத் கட்டிடங்களை உள்ளடக்கிய நடுப்பிரகாரம், உள்பிரகாரம், மற்றும் சிவாலே தோட்டம் ஆகும். பெரிய அரண்மனை தற்போது பொதுமக்களுக்கு அருங்காட்சியமாக திறந்துவிட்டுள்ளபொழுதும் அங்கு அரசு அலுவலகங்கள் இன்னும் செயல்பட்டுவருகின்றன.  

## நுழைவு

அரண்மனைக்குள் நுழைபவர்கள் உடுத்தும் ஆடையானது கட்டுப்படுத்தப்படுகிறது. அரண்மனையின் முக்கிய நுழைவாயினுள் அங்கி போன்ற மேலாடை கொடுக்கப்படுகிறது இதனை கட்டுப்படுத்தப்பட்ட ஆடையின் மீது அணிந்துகொண்டு நுழையலாம்.  

பெரிய அரண்மனையின் செவ்வக வடிவ மதில்சுவரில் பக்கத்திற்கு மூன்றாக 12 நுழைவாயில்கள்(ประตู, *Pratu*, கதவு) உள்ளன, இது செங்கற்களைக் கொண்டும், மோர்டாரைக் கொண்டும் கூம்புவடிவில் கட்டப்பட்டுள்ளன. இந்த நுழைவாயில்கள் அணைத்திற்கும் வெள்ளை வண்ணம் பூசப்பட்டு பிரம்மாண்ட சிவப்பு நிறக் கதவுகளுடன் உள்ளன. இவை அணைத்திற்கும் இயைபு பெயரிடப்பட்டுள்ளன.  

பெரிய அரண்மனையின் மதில்சுவரின் மீது சிறிய கோட்டைகள்(ป้อม, *Pom*) 17 உள்ளன, ஆரம்பத்தில் பத்து கோட்டைகளே இருந்தன; பிற்பாடு 7 கோட்டைகள் சேர்க்கப்பட்டன. இந்த சிறிய கோட்டைகள் பீரங்கி பாதுகாப்பு கட்டைகளாகவும், கண்காணிப்பு கோபுரமாகவும் உள்ளன. கோட்டைகள் அனைத்திற்கும் இயைபு பெயரிடப்பட்டுள்ளன.
# தவசிப்பட்சி



**இந்தியப் பறக்கும் நரி** (Indian flying fox)(*தெரோபசு மீடியசு*, முன்பு *தெரோபசு ஜிகாண்டெசு*), பெரிய இந்திய பழந்திண்ணி வௌவால் என்றும் அறியப்படுகிறது, இது இந்திய துணைக் கண்டத்தை பூர்வீகமாகக் கொண்ட பறக்கும் நரி பேரினமாகும். இது உலகின் மிகப்பெரிய வௌவால்களில் ஒன்றாகும். பல தீநுண்மி நோய்களை மனிதர்களுக்கு கடத்தும் திறன் கொண்டதால், இது ஒரு நோய்த் திசையன் என அறியப்படுகிறது. இது இரவு நேரங்களில் பழுத்த பழங்களான மாம்பழம் மற்றும் வாழைப்பழங்கள் மற்றும் தேன் போன்றவற்றை உண்ணும் வழக்கமுடையது. பழப் பண்ணைகள் மீதான இதன் அழிவுப் போக்குகள் காரணமாக இந்தச் சிற்றினம் பெரும்பாலும் தீங்குயிரியாகக் கருதப்படுகிறது. ஆனால் அதன் மகரந்தச் சேர்க்கை மற்றும் விதை இனப்பெருக்கம் ஆகியவற்றின் நன்மைகள் இதன் பழ நுகர்வு விளைவுகளை விட அதிகமாக உள்ளது.  

## பரவலும் வாழ்விடமும்
வங்காளதேசம், பூட்டான், இந்தியா, திபெத், மாலத்தீவுகள், மியான்மர், நேபாளம், பாக்கித்தான் மற்றும் இலங்கை உட்பட இந்திய துணைக் கண்டம் முழுவதும் இந்திய பறக்கும் நரி காணப்படுகிறது. இது சிறிய விட்டம் கொண்ட உயரமான மரங்களில், குறிப்பாக விதான மரங்களில் தங்க விரும்புகிறது. இவை நீர்நிலைகள், மனித குடியிருப்புகள் மற்றும் விவசாய நிலங்களுக்கு அருகாமையில் இருக்க விரும்புகிறது. இந்த வாழ்விடத் தேர்வு உணவு கிடைப்பதைப் பொறுத்தது அமைகின்றது. எடுத்துக்காட்டாக, வௌவால்களின் கூட்டமைப்புகள் வெளிப்புறத் தோட்டங்களைக் கொண்டுள்ளன. இவை இதன் பொதுவான சிக்கனமான உணவுப் பழக்கத்தை ஆதரிக்கின்றன. வசிப்பிடத் தேர்வு மூலம் ஒரு பொதுவான சிக்கனமான உணவை ஆதரிக்கும் இந்த போக்கு, துண்டு துண்டான காடுகளில் பொதுவாகக் கூடுவதற்கு வழிவகுக்கிறது. இங்கு பல்வேறு தாவர இனங்கள் இதன் உணவுப் பழக்கத்தை சிறப்பாகப் பயன்படுத்த அனுமதிக்கிறது.  

## தொகுதி வரலாறு
### Phylogeny
# அடை


**அடை**(Adai) அல்லது **அடை தோசை** என்பது ஒரு தோசை வகையை சார்ந்தது. இதில் அரிசி, பருப்பு வகைகள், சிறு தானியங்கள் ஆகியவற்றை பல விதமான சேர்க்கைகளில் (மசாலா/நறுமணப்பொடிகள்) உடன் ஊறவைத்து, தேங்காய், மிளகாய், உப்பு சேர்த்து அரைத்த மாவில் தோசையாக வட்டவடிவில் சுட்டு எடுக்கும் சுவைமிக்க உணவுப் பண்டம் ஆகும். அடை உடன் தொட்டுகொள்வதற்கு இணை பதார்த்தமாக **பாண்டிச்சேரி சட்னி** அல்லது செட்டிநாடு உணவு முறையில் அவியல் சேர்த்து பரிமாறப்படுகிறது.  

## வரலாறு
தோசைகள் தென்னிந்தியாவில் தோன்றின, ஆனால் அதன் துல்லியமான புவியியல் தோற்றம் தெரியவில்லை. வரலாற்றாசிரியர் பி. தங்கப்பன் நாயரின் கூற்றுப்படி, தோசை இன்றைய கருநாடகாவில் உள்ள உடுப்பி நகரத்தில் தோன்றியது. இருப்பினும், உணவு வரலாற்றாசிரியர் கே.டி. ஆச்சாரியாவின் கூற்றுப்படி, சங்க இலக்கியங்களில் உள்ள குறிப்புகள் பழங்காலத் தமிழ் நாட்டில் கிபி 1 ஆம் நூற்றாண்டில், இந்த உணவு ஏற்கனவே பயன்பாட்டில் இருந்ததாகக் கூறுகின்றன. தோசை பற்றிய ஆரம்பகால எழுத்து குறிப்பு 8 ஆம் நூற்றாண்டில் இன்றைய தமிழ்நாட்டின் இலக்கியங்களில் தோன்றியதாக ஆச்சாரியா கூறுகிறார். அதே நேரத்தில் கன்னட இலக்கியத்தில் தோசை பற்றிய ஆரம்ப குறிப்பு ஒரு நூற்றாண்டுக்குப் பிறகு தோன்றுகிறது. தமிழ்நாட்டில் தயாரிக்கப்படும் தோசை மென்மையாகவும், அடர்த்தியாகவும் இருக்கும். தோசையின் மெல்லிய மற்றும் மிருதுவான பதிப்பு முதன்முதலில் இன்றைய கருநாடகாவில் தயாரிக்கப்பட்டது. மேலும், தோசைக்கான செய்முறையை 12 ஆம் நூற்றாண்டு சமசுகிருதம் கலைக்களஞ்சியமான "மனசோல்லாசா"வில் காணலாம், இது இன்றைய கருநாடகாவில் இருந்து ஆட்சி செய்த மூன்றாம் சோமேசுவரரால் தொகுக்கப்பட்டது.  

இந்தியா சுதந்திரம் அடைந்த பிறகு, தென்னிந்திய உணவுகள் வடக்கில் படிப்படியாக பிரபலமடைந்தன. டெல்லியில், கன்னாட் பிளேஸில் உள்ள "மெட்ராஸ் ஹோட்டல்" தென்னிந்திய உணவு வகைகளை வழங்கும் உணவகங்களில் ஒன்றாகும். இது 1930களில் உடுப்பி உணவகங்களுடன் மும்பைக்கு வந்தது.  

## தயாரிப்பு மற்றும் பரிமாறும் முறை
- தமிழ்நாட்டில் பொதுவாக அரிசியுடன், துவரம் பருப்பு சேர்த்து ஊறவைத்து, அதனுடன் சிவப்பு மிளகாய் (வரமிளகாய்), கருவேப்பிலை, பெருங்காயம், உப்பு சேர்த்து கரகரப்பாக அரைத்து 'அடை மாவு' தயாரிக்கப்படுகிறது. இவ்வாறு தயார் செய்த மாவு புளிக்க வைக்கத் தேவையில்லை. அன்றே பயன்படுத்த ஏதுவாக தயார் செய்யப்படுகிறது. இதற்குச் சிறந்த இணை உணவாக பல காய்கறிகள் சேர்த்து செய்யப்படும் அவியல் உள்ளது. நாட்டு சர்க்கரை அல்லது வெல்லத்தூள் சேர்த்து உண்பதும் வழக்கத்தில் உள்ளது.
- அக்காலத்தில் கத்தரிக்காய், வாழைப்பூ, தேங்காய், வெங்காயம் ஆகியவற்றையும் மிகப்பொடியாக அரிந்து 'அடை மாவின்' மீதுத் தூவிச் சமைப்பர். அடைக்கு இணை பதார்த்தமாக செட்டிநாடு உணவு முறைபடி கத்திரிக்காய் பால் கூட்டு எனப்படும் அவியல் சம்பிரதாயமாக தொட்டுக் கொள்ளப்பட்டது.
- தற்காலத்தில் அடை தோசைக்கு ***பாண்டிச்சேரி சட்னி*** சரியான இணை பதார்த்தமாக உள்ளது. அதன் செய்முறையானது வெங்காயம், தக்காளி, பச்சை மிளகாய், வரமிளகாய், தேங்காய், **பொட்டுக்கடலை** மற்றும் கருவேப்பிலை, கடுகுடன் எண்ணெயில் சேர்த்து தாளித்து இது தயாரிக்கப்படுகிறது.
- மேலும் பல விதமான சட்னிகள் மற்றும் சாம்பார் உடனும் அடைதோசை பரிமாறப்படுகிறது.
# சீலா (மீன்)


**சீலா மீன்** ( ஆங்கிலம் : Barracuda) உணவிற்குப் பயன்படும் முதுகெலும்புள்ள திருக்கை மீன் போன்ற ஒருவகை மீன் இனம் ஆகும். இவற்றின் தோல் பகுதி மின்மையான செதில்களைக்கொண்டு காணப்படுகிறது. இவை பொதுவாக 2.1 மீட்டர் (6.9 அடி) நீலமும், 30 செமீ (12 அன்குலம்) அகலமும் கொண்டு காணப்படுகிறது. இவை அட்லாண்டி பெருங்கடல், கரிபியக் கடல் மற்றும் இந்தியப் பெருங்கடல் போன்றவற்றில் காணப்படுகிறது. இவை உப்பு நீரிலும், நன்னீரிலும் வளரும் தன்மைகொண்டது. இவை தண்ணீரின் மேல் மட்டத்திலும் பவளப்பறைக்கு அருகிலும் வாழுகிறது.உலகிலேயே அதிக விஷத்தன்மை உடைய மீன் வகை இது என கருதப்படுகிறது.  

## வகைகள்
இவற்றில் ஓலைபோன்று நீளமாகக்காணப்படுவது *ஓலைச் சீலா*, கட்ட்கையாக உடல் முழுவதும் சாம்பல் நிறம் கொண்டு காணப்படுவது *கட்டையஞ்சீலா*, உருண்டைவடிவில் இருப்பது *குழிச் சீலா*, உடல்முழுவதும் சாம்பர் நிறம், வாயில் மட்டும் மஞ்சல் நிறத்தில் காணப்படுவது *கரைச் சீலா* (இவை கரை ஓரங்களில் காணப்படும்), கொழுப்பு அதிகமகவும் சாப்பிட அதிக சுவையுடன் உள்ள சீலா *நெய் சீலா*, *வெள்ளுராச் சீலா*, *லோப்புச் சீலா*, மற்றும் *நாய்க்குட்டிச் சீலா* என பலவகையில் இவை காணப்படுகின்றன.  

## மேற்கோள்
# தாளைக்கரை கிராமம்



**தாளக்கரை**, இந்தியாவின் தென் பகுதியிலுள்ள தமிழ்நாடு மாநிலத்திலுள்ள திருப்பூர் மாவட்டம், குண்டடம் ஊராட்சி ஒன்றியத்தில் உள்ள சங்கரண்டாம்பாளையம் ஊராட்சியிலுள்ள கிராமம் ஆகும். இங்கு ஒன்று முதல் எட்டாம் வகுப்பு முடிய உள்ள ஓா் நடுநிலைப்பள்ளி உள்ளது. இக்கிராமம் அமராவதி ஆற்றங்கரையோரத்தின் மேற்கு திசையில் உள்ளது.இவ்வூரானது ஈரோடு மக்களவைத் தொகுதிக்கும் தாராபுரம் சட்டமன்றத் தொகுதிக்கும் உட்பட்டதாகும்.
# பழையங்குடி



திருவாரூர் மாவட்டம், திருத்துறைப்பூண்டி வட்டம், பழையங்குடி ஊராட்சிக்குட்பட்ட ஒரு சிற்றூர் **பழையங்குடி** . இது திருவாரூர்-திருத்துறைப்பூண்டி வழித் தடத்தில் திருத்துறைப்பூண்டி அருகில் 8 கி.மீ. தொலைவில் அமைந்துள்ளது.  

பழையங்குடி கிராமத்தில் பழையங்குடி ஊராட்சி ஒன்றிய நடுநிலைப் பள்ளி ஒன்று உள்ளதும். இக்கிராமத்தில் உள்ளவர்களின் முக்கிய தொழில் விவசாயம் ஆகும். அரிச்சந்திரா நதி பாய்கிறது.  

இங்குள்ள பழமையான சிவன் கோவிலின் இறைவன் பெயர் அகத்தீஸ்வரர். கோவிலும் அகத்தீசுவர் கோவில் என்று அழைக்கப்படுகிறது. இக்கோவிலில் தைப்பூசத் திருவிழா கொண்டாடப்படுகிறது. இக்கிராம எல்லையில் தொழுதூரைச் சார்ந்த நல்ல மாரியம்மன் ஆலயம் அமைந்துள்ளது. இக்கோவிலில் சித்திரை மாதப் பெருவிழா நடத்தப்பட்டு வருகிறது.  

இவ்வூரின் பழைமையான பெயர் கர்மரங்க வன ஷேத்திரம் ஆகும். கர்மவரங்க மரங்கள் நிறைந்து இருந்ததால் இது கர்மரங்க வன ஷேத்திரம் என அழைக்கப்பட்டது. இந்த கர்மரங்க மரத்திற்கு தம்பரத்தை மரம் என்ற பெயரும் உண்டு.
# 1657



**1657** (MDCLVII) கிரெகொரியின் நாட்காட்டியில் ஒரு திங்கட்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வியாழக்கிழமையில் ஆரம்பமான சாதாரண ஆண்டு ஆகும்.  

## நிகழ்வுகள்
- பெப்ரவரி 4 - இங்கிலாந்தில் யூதர்கள் வாழ்வதற்கு உரிமையுள்ளவர்கள் என ஆலிவர் கிராம்வெல் உறுதிப்படுத்தினார்.
- மார்ச் 2 - சப்பான் எடோவில் இடம்பெற்ற பெரும் தீ விபத்தில் 100,000 இற்கும் அதிகமானோர் உயிரிழந்தனர்.
- இங்கிலாந்தின் முதலாவது சாக்கலேட் மாளிகை இலண்டனில் திறக்கப்பட்டது.
- காப்பி பிரான்சில் அறிமுகப்படுத்தப்பட்டது.

## பிறப்புகள்

## இறப்புகள்
- சூன் 3 - வில்லியம் ஹார்வி, ஆங்கிலேய மருத்துவர் (பி. 1578)
# சிறந்த துணை நடிகைக்கான பிலிம்பேர் விருது – தமிழ்



**சிறந்த துணை நடிகைக்கான பிலிம்பேர் விருது – தமிழ்** என்பது பிலிம்பேர் என்ற இதழால் 2002 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தமிழகத் திரைப்படத்துறையில் சிறப்பான நடிப்பினை வெளிப்படுத்தும் சிறந்த துணை நடிகைக்கு வழங்கப்படுகிறது.  

## விருது வென்றவர்கள்
இவ்விருதினைப் பெற்றவர்களும், அவர்கள் இவ்விருதினைப் பெற காரணமாக அமைந்த திரைப்படங்களும் கீழே பட்டியலிடப்பட்டுள்ளன. குறிப்பிடப்படும் ஆண்டானது அந்தத் திரைப்படம் வெளியான ஆண்டினைக் குறிப்பதாகும்.  

| சான்றுகள் |  |  |
| --- | --- | --- |
| 2017 | நித்யா மேனன் | *மெர்சல்* |
| 2015 | ராதிகா சரத்குமார் | *தங்க மகன்* |
| 2013 | தன்சிகா | *பரதேசி* |
| 2011 | அனன்யா | *எங்கேயும் எப்போதும்* |
| 2009 | சம்மு | *காஞ்சிவரம்* |
| 2007 | சுஜாதா | *பருத்திவீரன்* |
| 2005 | சரண்யா பொன்வண்ணன் | *தவமாய் தவமிருந்து* |
| 2003 | சங்கீதா | *பிதாமகன்* |
# சன் பார்மா



**சன் பார்மா** அல்லது **சன் ஃபார்மாசிட்டிகல்ஸ் தொழிற்சாலைகள் நிறுவனம்** (Sun Pharma, Sun Pharmaceuticals Industries Limited, , ), மும்பையைத் தலைமையிடமாகக் கொண்ட ஒரு பன்னாட்டு மருந்து நிறுவனமாகும். 1983 ஆம் ஆண்டு திலீப் சங்வியால் குஜராத் மாநிலத்திலுள்ள வாபி நகரில் துவங்கப்பட்டது. மும்பையை தலைமையிடமாகக் கொண்ட அந்நிறுவனம் தற்போது இதயவியல், நரம்பியல், இரையகக் குடயலியவியல் மற்றும் நீரிழிவு நோய்சர்க்கரை நோய்க்கான மருந்துகளை தயாரித்து வருகிறது. 2014 ஆம் ஆண்டு மற்றொரு மருந்து தயாரிக்கும் நிறுவனமான ரான்பாக்ஸியை வாங்கியது. இதனால் இந்நிறுவனம் நாட்டிலேயே மிகப்பெரிய மருந்துகள் உற்பத்தி செய்யும் நிறுவனமாக திகழ்கிறது.  

இந்நிறுவனத்தின் முக்கியமான சந்தைகள் இந்தியா மற்றும் அமெரிக்கா ஆகும். இந்நிறுவனத்தின் தற்போதைய மொத்த விற்பனை சுமார் $12 பில்லியன் ஆகும், இது 2015ன் இறுதியில் $20 பில்லியனை எட்டும் என்று அறிக்கைகள் கூறுகின்றன. சுமார் 26 தொழிற்சாலைகளில் மருந்துகள் தயாரிக்கப்படுகின்றன். இந்நிறுவனம் 1994 ஆம் ஆண்டு பங்குச்சந்தையில் பட்டியிலடப்பட்டது. தற்போது மிகவும் லாபகரமாக விளங்கும் மருந்து நிறுவனங்களில் இதுவும் ஒன்றாகும். இஸ்ரேல் மகோவ் இந்நிறுவனத்தின் தற்போதைய தலைவர் ஆவார்.  

இந்நிறுவனத்தின் வளர்ச்சிக்கு மற்ற மருந்து தயாரிக்கும் நிறுவனங்களை விலைக்கு வாங்கி, அதன் மருந்துகளை சன் பார்மா பெயரில் விற்பது உதவி புரிந்தது. சன் ஃபார்மா 1996 ஆம் ஆண்டு க்னோல் ஃபார்மஸிட்டிகல்ஸ் மற்றும் எம்.ஜே ஃபார்மஸிட்டிகல்ஸை கைப்பற்றியது. கரகோ ஃபார்மஸிடிகல்ஸை கைப்பற்றியதன் மூலமாக அமெரிக்க மருந்து சந்தையில் நுழைந்தது. மேலும் சன் ஃபார்மா பல்வேறு மருந்து நிறுவனங்களோடு கூட்டு முயற்சியில் ஈடுபட்டுள்ளது. 2010 ஆம் ஆண்டு டாரோ ஃபார்மஸிட்டிகல்ஸ் நிறுவனத்தில் சுமார் 67% பங்குகளை வாங்கியது.  

2012 ஆம் ஆண்டு டுசா ஃபார்மஸிட்டிகல்ஸ் என்ற அமெரிக்க மருந்து தயாரிக்கும் நிறுவனத்தை வாங்கியது. 2014 ஆம் ஆண்டு ஏப்ரல் மாதம் ரான்பாக்சி லேபாரட்டரிஸ் நிறுவனத்தைக் கைப்பற்ற போவதாக அறிவித்தது. சுமார் $4 பில்லியன் மதிப்புள்ள ரான்பாக்ஸியை சன் ஃபார்மா பங்குகள் வாயிலாக விலைக்கு வாங்கியது. இந்த பங்கு பரிவர்த்தனைக்குப் பிறகு அமெரிக்காவில் இயங்கும் மிகப்பெரிய இந்திய மருந்து நிறுவனமாக அறிவிக்கப்பட்டது சன் ஃபார்மா. உலகிலேயே 5 ஆவது மிகப்பெரிய ஜெனரிக் மருந்துகள் தயாரிக்கும் நிறுவனமாக திகழ்கிறது இந்நிறுவனம்.
# விராலியூர்

**விராலியூர்** என்பது கோவை மாவட்டத்தின் தொண்டாமுத்தூர் ஒன்றியத்தை சேர்ந்த ஓர் கிராமமாகும். விராலி மரங்கள் அதிகம் காணப்பட்டதால் இது இப்பெயர் பெற்றதாக கருதப்படுகிறது. இது வெள்ளிமலைபட்டினம் பஞ்சாயத்தை சேர்ந்தது. சுமார் 2200 மக்கள்தொகை கொண்ட இந்த ஊரில் சுமார் 155 மாணவர்கள் பயின்றுவரும் ஒரு நடுநிலைப்பள்ளி உள்ளது. இப்பள்ளியின் அருகே ஜல்லிபாளையம் என்னும் பகுதியில் வலையர் சமுதாயத்தை சேர்ந்த மக்கள் வாழ்ந்து வருகின்றனர். அவர்கள் இருப்பிடம் மலை அடிவாரமே. விவசாயமே இவ்வூரின் முதன்மைத் தொழிலாக உள்ளது.  

## அமைவிடம்
இவ்வூரானது, தொண்டாமுத்தூரிலிருந்து நரசிபுரம் செல்லும் சாலையில் சுமார் 6 கி.மீ தொலைவில் அமைந்துள்ளது.  

## சிறப்புகள்
வைதேகி அருவி இவ்வூரின் அருகிலேயே அமைந்துள்ளது. முற்றிலும் இயற்கை சூழலுடன் உள்ள இப்பகுதியில் அதிகமாக விவசாய நிலங்களாக இருந்தாலும், இப்பகுதியில் பள்ளி, கல்லூரி வசதிகளும் உண்டு.  

## கல்வி நிலையங்கள்
- கலைமகள் கல்லூரி
- CIET என்னும் பொறியியல் கல்லூரி
- ரங்கநாதன் பல்தொழில்நுட்பக் கல்லூரி
# ஜஸ்ட் டயல்



**ஜஸ்ட் டயல்**, (*JustDial*) (BSE:535648) மும்பையைத் தலைமையிடமாகக் கொண்ட தொலைபேசி, இணையதளத் தேடுதல் சேவை நிறுவனமாகும். இந்த நிறுவனம் 1996 ஆம் ஆண்டு பிப்ரவரி மாதம் 16 ஆம் நாள் தொடங்கப்பட்டது. ஜஸ்ட் டயல் நிறுவனத்தை நிறுவியவர் வி. எஸ். எஸ் மணி ஆவார். அவரே தற்போது நிறுவனத்தின் தலைவராகவும் மற்றும் தலைமைச் செயல் இயக்குனராகவும் விளங்குகிறார்.  

இந்த நிறுவனம் விளம்பரச் சேவைகளை வழங்குகிறது. வாடிக்கையாளர்கள் இந்த நிறுவனத்தை தொடர்பு கொண்டு தாங்கள் வேண்டும் சேவையையோ, பொருளையோ கூறினால், அதனை வழங்கும் நிறுவனங்களின் பட்டியலை அவர்களுக்கு அனுப்பும்.  
2018 ஆம் ஆண்டின் படி இந்நிறுவனம் 11,500 ஊழியர்களை கொண்டுள்ளது. மேலும் 2019 ஆண்டின் கணக்கின் படி இந்நிறுவனம் நாளொன்றுக்குச் சராசரியாக 19 லட்சம் அழைப்புகளைப் பெறுகிறது. ஜஸ்ட் டயல் நிறுவனம் மும்பை பங்குச் சந்தையில் பட்டியிலிடப்பட்டுல்லது. இந்நிறுவனத்தின் தொலைபேசி  
எண் 08888888888 ஆகும்.justdial India No.1 Local Search Engine..
# தோரியம்(IV) சல்பைடு


**தோரியம்(IV) சல்பைடு** (Thorium(IV) sulfide) என்பது ThS<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மத்தில் ஒரு தோரியம் அணு இரண்டு கந்தக அணுக்களுடன் அயனிப் பிணைப்பாகப் பிணைந்துள்ளது. அடர் பழுப்பு நிறத்தில் உள்ள இச்சேர்மம் 1905° செ வெப்பநிலையில் உருகுகிறது. தோரியம்(IV) சல்பைடு தைட்டானியம் ஈராக்சைடின் அதே அணிக்கோவை படிக அமைப்பை ஏற்றுள்ளது.
# சதிவாசகா



**யதிரிஷபர்** (*Yativṛṣabha*, *Jadivasaha*) என்ற அறியப்படும் இந்தியக் கணிதவியலாளர், ஒரு சமணத் துறவியுமாவார். இவர் 6வது நூற்றாண்டில் (500-570) வாழ்ந்தவராக நம்பப்படுகிறார். இரு பெரும் கணிதவியலாளர்களான ஆரியபட்டர் (476-550) மற்றும் பிரம்மகுப்தர் (598-668) காலத்தில் வாழ்ந்தவர்.  

இவர் இயற்றிய நூல் *'திலோயபன்னதி*. இந்நூல் சமண சமய தத்துவ கண்ணோட்டத்திலிருந்து அண்டவியலை விளக்குகிறது. மேலும் வேலை மற்றும் காலத்தின் அளவையின் அலகை பற்றியும், முடிவிலி பற்றிய பல்வேறு கருத்துகளையும் இந்நூல் விளக்குகிறது.
# மிதப்புயரம்


ஒரு கப்பல் அடிப்பகுதியின் மிதப்புயரம் (draft) என்பது, நீர்மட்டத்துக்கும் கப்பலின் அடிமட்டத்துக்கும் இடையில் உள்ள நிலைக்குத்துத் தூரம் ஆகும். மிதப்புயரம், ஒரு கப்பல் அல்லது படகு பயணம் பாதுகாப்பாகச் செய்யக்கூடிய ஆகக்குறைவான நீரின் ஆழத்தைக் குறிக்கும். மிதப்புயரத்தை அறிவதன் மூலம் நீரின் மொத்த இடப்பெயர்ச்சியைக் கணித்து, ஆர்க்கிமிடீசின் விதியைப் பயன்படுத்துவதன் மூலம் கப்பலில் ஏற்றப்பட்டுள்ள சரக்குகளின் எடையைக் கணிக்க முடியும். கப்பல் கட்டுமிடத்தில் தயாரிக்கப்படும் ஒரு அட்டவணை ஒவ்வொரு மிதப்புயரத்துக்கும் எவ்வளவு நீர் இடப்பெயர்ச்சி ஏற்படும் என்பதைக் காட்டும்.
# புளியாரை



**புளியாரை** (அறிவியல் பெயர் : *Oxalis corniculata*) சில மருத்துவகுணங்களை உடையது. இதனை *புளியாக்கீரை*, *புளிக்கீரை* என்ற பெயர்களில் அழைக்கின்றனர். புளியாரைக் கீரை வயல் வரப்புகளிலும், நீரோடை வாய்க்கால்களிலும், ஈரப்பதம் நிறைந்த பகுதிகளிலும் நிலத்திலும் படர்ந்து காணப்படும். இதன் இலைகளும், மெல்லிய தண்டுப் பகுதியும் உணவில் சேர்க்கப்படுகிறது  
.  
இக்கீரை புளிப்புச் சுவைவை வழங்குவதால் புளியாரை என்று பெயர் பெற்றது. இதன் இலைகள் பிளவுபட்ட மூன்று சிற்றிலைகளாக இருக்கும். சிற்றிலைகள் முன்னோண வடிவில் இதயக் குறியீட்டை ஒத்ததாக இருக்கும்.  

## இலக்கியம்
போகர் 7000 சப்த காண்டம் 623 ஆம் பாடல்  
<poem>ஆமப்பா சிறுகீரை அரைக்கீரையாகும் அதிகமாம் **புளியாரை** நல்லாரையாகும் போமப்பா  
பொன்னி நல்லாங்கன்னியாகும் புளிப்பான நெல்லிக்காடீநு வூற்காயாகும் தேமப்பா  
வழுதலங்காடீநு பீர்க்கங்காயாகும் சிறப்பான மூசலாகும் ஊர்க்குருவியாகும் வாமப்பா  
மரையாகும் மானுமாகும் வகையாக இப்படிதான் பத்தியமாயுண்ணே</poem>
# கடனுறுதிச் சீட்டு


வில் இருபதாயிரம் ரூபாய்க்கான கடனுறுதிச் சீட்டு. இதற்கு வருடத்திற்கு ஆறரை சதவிகிதம் வட்டி.]]  
**கடனுறுதிச் சீட்டு** (ஆங்கிலம்: *Promissory note*) என்பது ஒரு வகை கடன் பத்திரம். இது பெரும்பாலும் பேச்சு வழக்காக *புரோநோட்டு* என அழைக்கப்படுகிறது. கடனுறுதிச் சீட்டு என்பது கடன் வாங்குபவர் கடன் கொடுப்பவருக்கு எழுதிக் கொடுப்பது. இது ஒரு பதிவு செய்யப்படாத பத்திரம். இதற்கு சாட்சிகள் உண்டு. இந்த கடனுறுதிச் சீட்டுக்கான காலஅளவு (செல்லுபடியாகும் காலம்) மூன்று வருடங்கள். மூன்று வருடங்களுக்கு மேல் தொடரவேண்டுமெனில் புதிதாக கடனுறுதிச் சீட்டு எழுத வேண்டும் அல்லது இந்த கடனுறுதிச் சீட்டு வரத்து அதாவது வரவு வைக்கவேண்டும். உட்புறத்தில் நான் இந்த தேதியில் (எ.கா:ரூ-1000/-) அசலில் செலுத்தியுள்ளேன் என்று எழுதி கையொப்பம் இட வேண்டும். இதனடியில் சாட்சிகள் (2 நபர்கள்) கையொப்பம் இடவேண்டும். சாட்சி கையெழுத்து போடுபவர் தனது தந்தை பெயர், ஊர் போன்ற விபரத்தையும் எழுத வேண்டும். கடனுறுதிச் சீட்டு எழுதிக்கொடுப்பவர் ஒரு ரூபாய் வருவாய் முத்திரை (revenue stamp) ஒட்டி அதன் மேல் கையொப்பம் இடவேண்டும். அப்படி கையொப்பம் இடவில்லை என்றால் கடனுறுதிச் சீட்டு செல்லாது. மேலும் கடனுறுதிச் சீட்டு எழுதிக்கொடுத்து பணம் பெற்றவர் திருப்பி செலுத்தவில்லை என்றால் பணம் கொடுத்தவர் நீதிமன்றத்தில் கடனுறுதிச் சீட்டைத் தாக்கல் செய்தால் நீதிமன்றத்தின் மூலம் தீர்வு காணலாம். கடன் செலுத்தாதவர்களுடைய சொத்துக்களை நீதிமன்றம் பறிமுதல் செய்து கடன் கொடுத்தவருக்கான தொகையை வழங்கிவிடும்.
# குருதிச் சர்க்கரை ஒழுங்கு


**குருதிச் சர்க்கரை ஒழுங்கு** (Blood sugar regulation) என்பது இரத்த-சர்க்கரையளவைக் க் கட்டுபடுத்தும் செயற்பாங்கு ஆகும். இது பல்வேறு இயக்குநீர்களால் நிகழ்கிறது. குறிப்பாக, இன்சுலின், வளர்ச்சியூக்கத் தடுப்பி, குளூக்கோகான்(Glucagon)என்ற கணைய இயக்குநீர், எபிநெப்ரின்(Epinephrine), கார்ட்டிசால் (cortisol), அண்ணீரகப் புறணியூக்க இயக்குநீர், வளர்ச்சி இயக்குநீர்(somatotropin), தைராய்டு இயக்குநீர் போன்ற இயக்குநீர்கள் கட்டுபடுத்துகின்றன. இதனால் நமது உடலின்ஒருசீர்த்திடநிலை கட்டிக் காக்கப்படுகிறது.  

## உணவுக் காரணிகள்
- கனோடெர்மா, *Grifola frondosa*), *Agaricus blazei* போன்ற உணவுக்காளான்களை, நமது உணவில் எடுத்துக் கொள்வதால், நமது உடலின் குருதிச் சர்க்கரைக் குறைவதைக் கண்டறிந்துள்ளனர்.

- குரோமியம் போன்ற சில வேதியியல் உப்புகள் மாவுச் சர்க்கரை வளர்சிதை மாற்றத்தில்(glucose_metabolism ) முக்கியப் பங்கு வகிக்கின்றன.

## காட்சியகம்
# அரசினர் மேல்நிலைப் பள்ளி, அலங்கானூர்

**அரசினர் மேல்நிலைப்பள்ளி, அலங்கானூர்** என்பது இராமநாதபுரம் மாவட்டம், முதுகுளத்தூர் வட்டம், அலங்கானூர் ஊராட்சிக்கு உட்பட்ட அலங்கானூர் கிராமத்தில் உள்ள ஒரு அரசினர் மேல்நிலைப்பள்ளியாகும். பரமக்குடி கல்வி மாவட்டத்தில் அமைந்துள்ளது. இப்பள்ளிக்கான முதன்மைக்கல்வி அலுவலகம் இராமநாதபுரத்திலும், மாவட்டக்கல்வி அலுவலகம் பரமக்குடியிலும் உள்ளது. 2015 ஆம் ஆண்டு நடந்த பன்னிரெண்டாம் வகுப்பு அரசுப் பொதுத்தேர்தலில் நூறுசதவீத தேர்ச்சி பெற்ற பத்து இராமநாதபுர மாவட்ட அரசுப்பள்ளிகளில் இப்பள்ளியும் ஒன்று.  

## அமைவிடம்
பரமக்குடி பேருந்து நிலையத்திலிருந்து 20 கி.மீட்டர் தொலைவிலும், முதுகுளத்துாா் பேருந்து நிலையத்திலிருந்து சுமாா் 15 கி.மீ தொலைவிலும் இப்பள்ளி அமைந்துள்ளது. பள்ளியானது கீழத்துாவல் காவல் நிலையத்திற்கு உட்பட்டதாகும்.  

## வரலாறு
இப்பள்ளியில், 1963ஆம் ஆண்டில் அரசினர் உயர்நிலைப்பள்ளியாக முதன் முதலில் தொடங்கப்பட்டது. 2006ல் மேல்நிலைப்பள்ளியாக தரம் உயர்த்தப்பட்டது. பள்ளியின் இடம் சுமாா் 5 ஏக்கா் இடப்பரப்பளவு ஆகும். இதில் கட்டிடம் இட அமைவானது இரண்டு ஏக்காிலும், விளையாட்டு மைதானம் மூன்று ஏக்காிலும் உள்ளது.  

## பாடப் பிரிவுகள்
பள்ளியில் உயர்நிலையில் 6 முதல் 10ம் வகுப்பும் மேல்நிலையில் 11மற்றும் 12ம் வகுப்பில் கணிதம் மற்றும் உயிரியல் பாடமும், கணினி மற்றும் உயிாியல் பாடம் என இரண்டு பிாிவுகள் உள்ளன.
# அரசு மேல்நிலைப் பள்ளி, காக்கூர்

**காக்கூர் அரசு மேல்நிலைப் பள்ளி** (*Government Higher Secondary School, Kakkoor*) இந்தியாவின் தமிழ்நாடு மாநிலம் இராமநாதபுரம் மாவட்டத்தில் உள்ள முதுகுளத்தூர் வட்டம் காக்கூர் கிராமத்தில் அமைந்துள்ளது. முதுகுளத்தூரிலிருந்து இராமநாதபுரம் செல்லும் சாலையில் 7 கி.மீ தொலைவில் காக்கூர் அரசு மேல்நிலைப் பள்ளி உள்ளது. தமிழ்நாடு மாநில அரசாங்கத்தின் பள்ளிக்கல்வித் துறையின் கட்டுப்பாட்டில் பள்ளி செயல்படுகிறது. 6 முதல் 12 ஆம் வகுப்பு வரை படிக்கும் மாணவர்கள் இங்கு கல்வி கற்கின்றனர். மாணவர்கள் பல்வேறு போட்டிகளிலும் கலந்து கொள்கின்றனர்.  

காக்கூர் அரசு மேல்நிலைப் பள்ளி 5.25 ஏக்கரில் அமைந்துள்ளது. 3.00 ஏக்கரில் விளையாட்டு மைதானம் அமைந்துள்ளது. ‘ப’ வடிவ அமைப்பில் கட்டிடம் அமைக்கப்பட்டு இதில் 15 வகுப்பறைகளும் 4 ஆய்வக அறைகளும் அமைக்கப்பட்டுள்ளன.
# கீரனூர் (இராமநாதபுரம்)

**கீரனூர்** என்பது தமிழ்நாட்டின், இராமநாதபுர மாவட்டத்தில் உள்ள சிற்றூராகும். இது முதுகுளத்தூரிலிருந்து சுமார் ஏழு கிலோமீட்டர் தொலைவில் உள்ளது. இங்கு பல்வேறு இன, மதத்தைச் சார்ந்தவர்கள் வாழ்ந்து வருகிறார்கள். சமத்துவ கிராமமாகத் திகழ்கிறது. இங்கு ஊராட்சி ஒன்றிய துவக்கப்பள்ளியும், அரசு உயர்நிலைப்பள்ளியும் செயல்பட்டு வருகிறது. இரு பள்ளியிலும் சேர்த்து சுமார் 150 மாணவ, மாணவியர் பயின்று வருகிறார்கள்.  

## மக்கள் பரம்பல்
முதுகுளத்தூர் ஊராட்சி ஒன்றியத்தில் உள்ள கீரனூர் கிராமத்தின் மொத்த மக்கட்தொகை 1,905ஆகும். அதில் ஆண்கள் 975 ஆகவும், பெண்கள் 930 ஆகவும் உள்ளனர். தலித்துகள் தொகை 383 ஆக உள்ளது.
# பொரி கரப்பான்



**பொரி கரப்பான்** (Desmodium triflorum) என்பது மூன்றாவது பெரிய குடும்பத்தைச் சார்ந்த பூக்கும் தாவரம் ஆகும். இத்தாவரம் உலகம் முழுவதிலும் காணப்பாட்டாலும் பொதுவாக வெப்பமண்டல பிராந்தியத்திலிருந்து பரவியிருக்கலாம் என்று கூறப்படுகிறது. அமெரிக்காவின் தென் பகுதில் அதிக அளவு காணப்படுகிறது.  

## மேற்கோள்
# காந்திநகர் (இராமநாதபுரம் மாவட்டம்)


**காந்திநகர்** தமிழ்நாடு மாநிலம், இராமநாதபுரம் மாவட்டம், பரமக்குடி வட்டம், எமனேஸ்வரம் அஞ்சல் பகுதிக்கு உட்பட்ட ஊராகும். பரமக்குடி நகராட்சியின் எல்லைக்குட்பட்ட 2 -வது வார்டாகும். பரமக்குடி பேருந்து நிலையத்திலிருந்து 2 கிலோ மீட்டர் தொலைவில் உள்ளது. இவ்வூரில் உள்ள மக்கள் தொகை சுமார் 1300 ஆகும்.
# நெறிஞ்சிப்பட்டி



**நெறிஞ்சிப்பட்டி** என்பது இராமநாதபுரம் மாவட்டம் கமுதி வட்டம் கோவிலங்குளம் ஊராட்சியில் அமைந்துள்ளது.  

இக்கிராமமானது கமுதியிலிருந்து 15 கி.மீ. தொலைவிலும் சாயல்குடியிலிருந்து 17 கி.மீ. தொலைவிலும் அமைந்துள்ளது. இக்கிராமத்தில் சுமார் 600 குடியிருப்புகளுக்கும் மேல் உள்ளது. விவசாயமானது முக்கிய வாழ்வாதாரம் ஆக உள்ளது. விவசாயத்தில் நெல், பருத்தி, மிளகாய், கரும்பு, மக்காச்சோளம், கேழ்வரகு, குதிரைவாலி, மேலும் பல பயிர்கள் பயிர்ப்படுகின்றன. இந்த விவசாய உற்பத்தியின் மூலமாக நேரடியாக அருகில் அமைந்துள்ள கிராம மக்களுக்கு வேலைவாய்ப்பை அளிக்கிறது. இங்கு உற்பத்தி செய்யப்படும் பருத்தி, மிளகாய், மக்காச்சோளம். கேழ்வரகு, குதிரைவாலி பெரும்பாலும் சுமார் 65 கி.மீ. தொலைவில் உள்ள விருதுநகர் அங்காடிக்கே கொண்டு செல்லப்படுகிறது. மிகவும் பிரசித்திபெற்ற காளியம்மன் கோவில் அமைந்துள்ளது.
# அப்துல்லா யாமீன்



**அப்துல்லா யாமீன் அப்துல் கையூம்** ( *Abdulla Yameen Abdul Gayoom*, ; பிறப்பு 21 மே 1959), பொதுவாக **அப்துல்லா யாமீன்**, மாலைத்தீவின் அரசியல்வாதியும் மாலைத்தீவுகள் குடியரசின் தற்போதைய அரசுத் தலைவரும் ஆவார். இவர் முன்னாள் அரசுத்தலைவர் மாமூன் அப்துல் கையூமின் ஒன்றுவிட்ட உடன்பிறப்பாகும்.  

மாலைத்தீவுகள் முன்னேற்றக் கட்சியின் வேட்பாளராக 2013ஆம் ஆண்டு நடந்த அரசுத் தலைவர் தேர்தலில் மாலைத்தீவுகள் சனநாயகக் கட்சியின் வேட்பாளரும் முன்னாள் அரசுத்தலைவருமான மொகமது நசீத்தை தோற்கடித்து அரசுத் தலைவரானார். அரசியலைத் தவிர, யாமீன் தலைநகர் மாலேயில் தான் வளர்ந்த மச்சன்கோலி வார்டில் சமூக ஒருங்கிணைப்பாளராக பங்காற்றி உள்ளார். *மக்கள் கூட்டணி* என்ற கட்சி உருவாக்கத்திற்கு பாடுபட்ட யாமீன் பின்னர் அதிலிருந்து விலகி 2010இல் மாலைத்தீவுகள் முன்னேற்றக் கட்சியில் இணைந்தார். இக்கட்சியின் நாடாளுமன்ற குழுத் தலைவராக யமீன் பணியாற்றினார். பாத்திமாது இப்ராகிமை மணந்துள்ள யமீனுக்கு மூன்று குழந்தைகள் உள்ளன.  

## இளமையும் வாழ்க்கையும்
யாமீன் தமது துவக்க, இடைநிலை பள்ளிக் கல்வியை மாலேயிலுள்ள மஜீதிய்யா பள்ளியில் முடித்தார். வணிக மேலாண்மையில் பட்டப்படிப்பை லெபனானின் பெய்ரூத் அமெரிக்கப் பல்கலைக்கழகத்தில் முடித்தார். இந்த முடிவை எதிர்கட்சிகள் எதிர்த்தன; தகுதியற்ற பல வாக்காளர்கள் இரண்டாம் சுற்றின் போது சேர்க்கப்பட்டதால் மாலைத்தீவுகளின் உச்ச நீதிமன்றம் துவக்கத்தில் இரண்டாம் சுற்றுத் தேர்தலை இரத்து செய்திருந்தது.  

யாமீன் அரசுத் தலைவராக இருந்த காலத்தில் பல பொருளாதார சீர்திருத்தங்களை முன்வைத்தார். முதல்முறையாக மாலைத்தீவுகளில் வெளிநாட்டினர் நிலம் வாங்க அனுமதித்தார். சீன மக்கள் குடியரசுடன் நெருக்கமான தொடர்பை விரும்பிய யாமீன் சீனாவின் *கடல்சார் பட்டுச் சாலை*த் திட்டத்தை ஆதரித்தார். தவிரவும் மாலைத்தீவுகளில் சீனாவின் மற்றும் பிற நாடுகளின் மூலதனத்தை வரவேற்றார்.  

முன்னாள் அரசுத்தலைவர் மோகமது நசீதையும் முன்னாள் பாதுகாப்பு அமைச்சர் மொகமது நசீமையும் கைது செய்து சிறையில் அடைத்ததற்காக எதிர்கட்சிகளாலும் வெளிநாட்டுத் தலைவர்களாலும் யாமீன் விமர்சிக்கப்பட்டார். அரசியல் காரணங்களுக்காக பொய்க்குற்றம் சாட்டி இவர்களை சிறையில் அடைத்திருப்பதாக குற்றம் சாட்டுகின்றனர்; இதனை யாமீன் மறுத்துள்ளார்.  

அரபு நாடுகளுடன் நெருக்கமாக உள்ளதால் இத்தொடர்பு மூலமாக மாலைத்தீவுகளுக்கு பல்வேறு நலத் திட்டங்களை ஈர்த்திருக்கிறார். பாலத்தீனத்திற்கு ஆதரவான நிலை கொண்டுள்ளார். அவர்கள் ஐக்கிய நாடுகள் அவையில் சேர்த்துக் கொள்ளப்படுவதற்கு அவரது அரசு ஆதரவளித்துள்ளது. கிழக்கு, ஆசிய பசிபிக், அராபிய நாடுகளுடனான சுமுகமான நட்புறவால் நாட்டிற்கு பலகோடி ரூபாய் மதிப்புள்ள திட்டங்களை ஈர்த்துள்ளார்.  

யமீனின் பொருளாதாரக் கொள்கைகளை உலக வங்கியும் அனைத்துலக நாணய நிதியமும் பாராட்டியுள்ளன. யாமீன்  

## மேற்சான்றுகள்
# ஒட்டுமொத்த நீளம் (கப்பல்)



கப்பலொன்றின் **ஒட்டுமொத்த நீளம்** (*length overall*, சுருக்கமாக LOA, o/a, o.a. அல்லது oa) எனப்படுவது, நீர்மட்டத்துக்கு இணையாக அளக்கப்படும் அக்கப்பலின் உடற்பகுதியின் ஆகக்கூடிய நீளம் ஆகும். கப்பலை அதற்குரிய இடத்தில் நிறுத்துவதில் இந்நீளம் முக்கியமானது. கப்பலின் அளவைக் குறிப்பிடுவதற்கான மிகவும் பொதுவான வழியும் இதுவாகும். அத்துடன், படகு நிறுத்துமிடங்களில் அதற்கான கட்டணங்களைக் கணிப்பிடுவதற்கும் இந்த நீளம் பயன்படுகிறது (எகா: ஒரு மீட்டர் ஒட்டுமொத்த நீளத்துக்கு £2.50).  

ஒட்டுமொத்த நீளம் கப்பலின் உடற்பகுதியில் மட்டுமே அளக்கப்படுகிறது. இதிற் பொருத்தப்படும் முகப்புச்சட்டம், பிற இணைப்புகள் போன்றவை கணக்கில் எடுக்கப்படுவதில்லை. இவ்வாறுதான் சில பந்தயப் படகுகளும், உயர் கப்பல்களும் இந்தச் சொல்லைப் பயன்படுத்துகின்றன. அதேவேளை வேறு சில மூலங்கள் முகப்புச்சட்டங்களையும் ஒட்டுமொத்த நீளத்தில் சேர்த்துக்கொள்கின்றன. ஒட்டுமொத்த நீளத்தைக் குறிப்பிடுவதில் உள்ள, "சட்டத்தோடு கூடிய நீளம்", "முகப்புச்சட்டம் உள்ளிட்ட மொத்த நீளம்", "நிறுத்த நீளம்", "முகப்புச் சட்டம் உள்ளிட்ட ஒட்டுமொத்த நீளம்" போன்ற மேலும் பல முறைகள் குழப்பத்தை ஏற்படுத்தக்கூடியவை.
# குலசேகரக்கால்

இராமநாதபுரம் மாவட்டம் மற்றும் வட்டம்,சித்தார்கோட்டை ஊராட்சிக்கு உட்பட்ட **குலசேகரக்கால்** (KULASEKARAKKAL)கிராமம் மாவட்டத் தலைநகரிலிருந்து 14 கி மீ தொலைவில் அண்ணா பல்கலைக் கழகத்திற்கு கிழக்கே அமைந்துள்ளது.இக்கிராமத்திலிருந்து ஒரு கி மீ தொலைவில் கிழக்கே வங்காள விரிகுடா கடல் உள்ளது.இக்கிராமத்தில் 300க்கு மேற்பட்ட குடும்பங்கள் உள்ளது.இங்கு விவசாயம் பிரதானத் தொழிலாக உள்ளது.இது தவிர கட்டிடத் தொழிலாளிகளாகவும் தச்சுத் தொழில் புரிபவர்களாகவும் உள்ளனர்.100க்கும் மேற்பட்ட முதுகலை மற்றும் இளங்கலை பட்டதாரிகள் உள்ளனர்.இதில் ஒருசிலர் மட்டும் ஆசிரியப்பணியிலும்,வங்கிப் பணியிலும் காவல் துறை பணியிலும் உள்ளனர்.இங்கு ஒரு தொடக்கப்பள்ளியும் ஒரு அங்கன்வாடியும் கிராமத்தின் பேருந்து நிறுத்தத்திலிருந்துமேற்கு திசையில் உள்ளது.இங்குள்ள மாரியம்மன் கோவில் மற்றும் பேச்சியம்மன் கோவிலும் பிரசித்தி பெற்றது. இக்கிராமத்தின் பேருந்து நிறுத்தத்தில் உள்ள பிள்ளையார் கோவிலும் சிறப்புப் பெற்றது.இக்கிராமத்தின் எல்லைகளாக கிழக்கே பழனிவலசை கிராமமும் மேற்கே குலசேகரக்கால் கண்மாயும் வடக்கில் அம்மாரி கிராமமும் தெற்கில் கோகுலவாடி கிராமமும் உள்ளது.இக்கிராமத்திற்கு இராமநாதபுரத்திலிருந்து 6,6A,6B அரசு நகர் பேருந்துகளும் நிஜாம் செய்யது பாத்திமா தனியார் பேருந்துகளும் அழகன்குளம் வரை இயக்கப்படுகிறது.  
## மேற்கோள்

## வெளியிணைப்புகள்
- http://www.icbse.com/schools/pups-kulasekarakkal/33270901201
# அரசு உயர்நிலைப் பள்ளி, ஆலமரத்துப்பட்டி


**ஆலமரத்துப்பட்டி அரசு உயர் நிலைப் பள்ளி**, விருதுநகர் மாவட்டம், ஆலமரத்துப்பட்டி என்ற ஊரில் அமைந்துள்ளது. இப்பள்ளியானது 2011ம் ஆண்டு நடுநிலைப் பள்ளியிலிருந்து உயர்நிலைப் பள்ளியாக தரம் உயர்த்தப்பட்டது. முதல் ஆண்டு 175 மாணவர்கள் மட்டுமே இப்பள்ளியில் பயின்றனர். இப்பள்ளியின் முதல் தலைமையாசிரியராக கோ. கிஷோர் பணியாற்றினார். தற்போது திரு.இ. கிறிஸ்டோபர் பெரியதுரை தலைமையாசிரியராக பணியாற்றி வருகிறார். இப்பள்ளியில் 16 ஆசிரியர்கள் மற்றும் 1 ஆசிரியல்லோதர் பணியாற்றி வருகிறார்கள்.  

## வெளியிணைப்புகள்
- ஆலமரத்துப்பட்டி பள்ளி ஆண்டு விழா
# நிலைக்குத்துகளிடை நீளம்


கப்பல்களில் **நிலைக்குத்துகளிடை நீளம்** (Length between perpendiculars) என்பது. நீர்மட்டத்துக்கு இணையாக மிக முன்புறத்தில் இருக்கும் மேற்பரப்புக்கும், கப்பலின் பின்புறக் கம்பத்தின் பின் மேற்பரப்பு அல்லது பின்புறத்தின் முதன்மை நிலைக்குத்து உறுப்புக்கும் இடையில் உள்ள தூரம் ஆகும். கப்பலில் பின்புறக் கம்பம் இல்லாவிடில், சுக்கானின் நிலைக்குத்துத் தண்டின் முதன்மை அச்சு இந்த நீளத்தின் பின் முடிவிடமாகப் பயன்படுகிறது.  

இந்த நீளத்தைப் பின்புறத்தில் பின்புறக் கம்பம் அல்லது சுக்கான் வரை அளப்பது, கப்பலின் தாங்குதிறன் குறித்த நியாயமான அளவைக் கொடுக்கும் என நம்பப்படுகிறது. சிலவகைக் கப்பல்களில் எல்லா நடைமுறை நோக்கங்களுக்கும் இது, நீர்மட்ட நீளத்தையே குறிக்கிறது. ஆனால், சரிவான முகப்பைக் கொண்ட கப்பல்களில் மிதப்புயரம் மாறும்போது நீர்மட்ட நீளமும் மாறுவதால், ஒரு குறித்த அளவு சுமைதாங்கும் நிலையிலேயே இந்நீளம் அளக்கப்படுகிறது.
# திருவரங்குளம்

**திருவரங்குளம்** (*Thiruvarankulam*) புதுக்கோட்டை மாவட்டம், திருவரங்குளம் ஊராட்சி ஒன்றியம், திருவரங்குளம் ஊராட்சியில் உள்ள ஒரு சிற்றூராகும்.. புதுக்கோட்டைக்கு கிழக்கே 6 கி.மீ. தொலைவில் திருவரங்குளம் அமைந்துள்ளது.  

திருவரங்குளத்தில் அரங்குளநாதர் திருக்கோவில் அமைந்துள்ளது. இத்திருக்கோவில் பூரம் நட்சத்திரத்திற்குரிய திருத்தலமாக கருதப்படுகிறது.. இக்கோவிலுக்கு பின்புறம் ஒரு பெரிய குளம் உள்ளது. இந்தக் குளத்தை குறிக்கும் விதமாகத் திருவரங்குளம் என பெயர் பெற்றதாக கூறப்படுகிறது.
# நீர்மட்ட நீளம்



கப்பல் அல்லது படகு ஒன்றின் **நீர்மட்ட நீளம்** (Waterline length) என்பது, அது நீர்மட்டத்தைத் தொடும் இடத்தில் அளக்கப்படும் நீளத்தைக் குறிக்கும். இது கப்பலின் நீர்மட்டத் தொடு பரப்புக்கு வெளியே நீண்டிருக்கும் பகுதிகளின் நீளங்களை உள்ளடக்குவதில்லை. பெரும்பாலான கப்பல்களின் நீர்மட்டத்துக்கு மேலிருக்கும் பகுதிகள் முன்புறமும், பின்புறமும் நீண்டிருப்பது வழக்கம். இதனால், கப்பலின் மொத்த நீளம், நீர்மட்ட நீளத்திலும் குறிப்பிடத்தக்க அளவு கூடுதலாக இருப்பதுண்டு. முன்புறம் சரிவாக அமைந்த கப்பல்களில் மிதப்புயரத்தைப் பொறுத்து நீர்மட்ட நீளம் மாற்றம் அடையும். இதனால், நீர்மட்ட நீளம் ஒரு குறித்த அளவு சுமையேற்றிய நிலையிலேயே அளக்கப்படுகிறது.
# சிறந்த பாடலாசிரியருக்கான பிலிம்பேர் விருது – தமிழ்



**சிறந்த பாடலாசிரியருக்கான பிலிம்பேர் விருது – தமிழ்** என்பது பிலிம்பேர் என்ற இதழால் 2005 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தமிழகத் திரைப்படத்துறையில் திரைப்படங்களில் இடம்பெறும் சிறப்பான திரைப்பட பாடலை எழுதிய பாடலாசிரியருக்கு வழங்கப்படுகிறது.  

## விருது வென்றவர்கள்
இவ்விருதினைப் பெற்றவர்களும், அவர்கள் இவ்விருதினைப் பெற காரணமாக அமைந்த திரைப்படங்களும் கீழே பட்டியலிடப்பட்டுள்ளன.  

| பாடல் |  |  |  |  |
| --- | --- | --- | --- | --- |
| 2017 | வைரமுத்து | *காற்று வெளியிடை* | *வான் வருவான்* |  |
| 2015 | மதன் கார்க்கி | *ஐ* | *பூக்களே சற்று* |  |
| 2013 | நா. முத்துக்குமார் | *தங்க மீன்கள்* | *ஆனந்த யாழை* |  |
| 2011 | வைரமுத்து | *வாகை சூட வா* | *சர சர சாரக்காத்து* |  |
| 2009 | நா. முத்துக்குமார் | *அயன்* | *விழி மூடி* |  |
| 2007 | பா. விஜய் | *உன்னாலே உன்னாலே* | *உன்னாலே உன்னாலே* |  |
| 2005 | வைரமுத்து | *அந்நியன்* | *ஓ சுகுமாரி* | } |
# கொரிய அணியெழுத்து



**கொரிய அணியெழுத்து** என்பது ஃஆங்குல் அல்லது ஃஅஞ்சா எனும் இருவகைக் கொரிய மரபு அணியெழுத்துகளையும் உள்ளடக்கும். இவை முறையே கொரிய நெடுங்கணக்கு எழுத்துகளாலும் சீன எழுத்துருக்களாலும் ஆனவை ஆகும். ஃஆங்குல் வட்ட வளைவுள்ள கோண எழுத்துகளை அறிமுகப்படுத்தியது.  

## வரலாறு

சீன எழுத்துருக்கள் கி.பி 2 ஆம், 3 ஆம் நூற்றாண்டுகளில் கொரியாவில் புத்தமதப் பரவலால் அறிமுகப்படுத்தப் பட்டுவிட்டது. ஒருங்கிணைந்த சில்லா காலத்தில் வளர்ந்தோங்கிய தாங் பேரரசுப் பண்பாடும் சீன அணிஎழுத்துகளும்பால் இருந்த ஆர்வத்தால் 8 ஆம் நூற்றாண்டு சார்ந்த கிம் சயேங் என்பவர் வாங் சிழி நிகர்த்த அணியெழுத்துகளை உருவாக்கியதும் அவர் முதல் கொரிய அணியெழுத்து வல்லுனர் ஆனார். கவிஞர் சோயே சிவான் என்பவரும் அவரது அணியெழுத்துகளுக்காகப் பெயர்பெற்றார். இவரது அணியெழுத்துகளின் பதக்கூறு ஃஅயேயங் தே மாவட்டப் பாறையில் பொறிக்கப்பட்டுள்ளது.  

யூ சினான், குயாங் சுன், யான் ழென்கிங் போன்ற தொடக்க கால அணியெழுத்து வல்லுனர்களின் கோணப் பாணி 14 ஆம் நூற்றாண்டில் மேலும் வட்டவடிவமான ழாவோ மெங்பூ பாணி அறிமுகமாகி வழக்கில் வரும்வரை தொடர்ந்து நிலவியது.தொடக்க 19 ஆம் நூற்றாண்டில் கிம் யியோங்-இயூஅல்லது கிம் யுங்-ஃஈ கொரிய அணியெழுத்துகளைப் புரட்சிகரமாக சூசா பாணியில் அதாவது அவரது புனைபெயரிலான பாணியில் உருமாற்றினார். இது, 秋史[hangul : chusa] பாணி பண்டைய சீன இலிழ்சு எழுத்துப் பாணிபாலான ஆர்வத்தால் உருவாக்கப்பட்டதாகும்.  

புலமைசார் சமூக வகுப்புகள் சீன எழுத்துருக்களை பயன்படுத்தியதால், 1910–1945 வரை ஃஅஞ்சாவகை கொரிய அணியெழுத்துகள் வழக்கில் இருந்தன. கொரியா ஜப்பானிய ஆட்சியில் வந்தபோது எழுச்சிகண்ட தேசிய உணர்வு ஃஆங்குல் எழுத்துகளை மக்களிடம் பரப்பியது. எனவே ஃஆங்குல் பயன்படுத்தும் கொரிய அணியெழுத்துகள் மறுமலர்ச்சி உற்றன.
# கும்பகோணம் மலையாள மாரியம்மன் கோயில்


**கும்பகோணம் மலையாள மாரியம்மன் கோயில்** கும்பகோணத்தில் உள்ள மாரியம்மன் கோயில்களில் ஒன்றாகும்.  

## இருப்பிடம்
இக்கோயில் கும்பகோணம் கம்பட்ட விஸ்வநாதர் கோயில் வடக்கு வீதியில் உள்ளது.  

## மூலவர்
இக்கோயிலில் கருவறையில் மாரியம்மன் மூலவராக உள்ளார்.  

## குடமுழுக்கு
4 செப்டம்பர் 2015 அன்று யாகசாலைப் பூசைகள் தொடங்கி, குடமுழுக்கு 6 செப்டம்பர் 2009 அன்று நடைபெற்றது.
# லிட்டன் பிரபு


**லிட்டன் பிரபு** (Edward Robert Lytton Bulwer-Lytton, 1st Earl of Lytton), (நவம்பர் 8, 1831 – நவம்பர் 24, 1891), ஐக்கிய இராச்சியத்தை சார்ந்த ராஜதந்தரியும் கவிஞருமான லிட்டன் பிரபு, பிரித்தானியா இந்தியாவில், 1876 முதல் 1880 முடிய இந்திய வைஸ்ராயாகப் பணியாற்றிவர். நார்த் ப்ரூக் பிரபு என்பார் ,ஆப்கானிஸ்தானில் தலையிட கொள்கையை கடைப்பிடித்து வந்ததால்  
பிரதமர் டிஸ்ரேலி தனது பேச்சை கேட்கும் லிட்டன் பிரபுவை இந்திய வைசிராயாக நியமித்தார் . அப்போது இவர் காலத்தில் இயற்றப்பட்ட சில சட்டங்கள் இன்றைய காலகட்டத்தில் அமுல் படுத்தப்பட்டு வருகின்றன .  

## பிரதேச மொழி பத்திரிக்கை சட்டம்

ஆங்கிலம் அல்லாத பிராந்திய மொழிகளில் வெளிவரும் பத்திரிகைகள் ஆப்கானிய கொள்கையில் தலையீடு செய்வதை கண்டித்து எழுதின .இந்த சட்டம் மூலம் அவை கட்டுப்படுத்தப்பட்டன. இவ்வாறு பாதிக்கப்பட்டவை களில் ஒன்று அமிர்த பஸார் .இதை அடுத்து கிளர்ச்சிகள் தோன்றின  

## இந்திய படைக்கலன் சட்டம்

இந்தியர்கள் உத்தரவின்றி படைக்கலன்களை ஏந்த அனுமதி மறுக்கப் பட்டது .ஆனால் ஐரோப்பியர்களுக்கு  
இச்சட்டம் விலக்களித்தது  

## அரசப்பட்டங்கள் சட்டம்
இந்த சட்டப்பிரகாரம் ஆங்கிலேய அரசுக்கு கைஸரி -ஹிந்த் என்ற பட்டம் அளிக்கப்பட்டது  

## இந்தியப்பேரரசி ஆன விக்ட்டோரியா மஹாராணி

இதன் படி இங்கிலாந்து இளவரசி விக்டோரியாவை 1877 ஜனவரி முதல் தேதி முதல்  
இந்திய பேரரசியாக அறிவித்தார் லிட்டன் பிரபு  

## அலிகார் பல்கலைக்கழகம்

இவர் காலத்தில் அலிகாரில் முகமதிய -ஆங்கில கீழை நாட்டு கல்வி ஒன்று நிறுவப்பெற்றது .இதுவே  
இன்றைய அலிகார் பல்கலைக்கழகம் ஆயிற்று .  

## பஞ்சமும் ,உயிர் இழப்பும்

அவர் பதவிஏற்றபோது இந்தியாவில் 1876-78 ஆண்டில் சென்னை மாகாணப் பெரும் பஞ்சம், 1876-78 மற்றும் வடமேற்கு எல்லைப்புற மாகாணத்தில் காணப்பட்ட அரசியல் பதட்டங்களும் பிரித்தானியர்களுக்கு பெரும் கவலையை அளிப்பதாக இருந்தன.1876-78 ல் சென்னை மாகாணப் பெரும் பஞ்சம், 1876-78 தலைவிரித்தாடியது. 2,50,000 சதுர மைல்கள் பரப்பில் வாழ்ந்த 58 மில்லியன் மக்கள் இந்த பஞ்சத்தினால் பாதிக்கப்பட்டனர்.ஒரே ஆண்டில் 5 மில்லியன் மக்கள் மடிந்தனர். பின் ரிச்சர்டு ஸ்ட்ரோச்சி தலைமையில் முதலாவது பஞ்சக்குழு (1878-80) ஏற்படுத்தப்பட்டது.  

## பஞ்ச ஆய்வு குழு அறிக்கை

1.ஏழை எளியோர்க்கு வேலையும் ,கூலியும் தரப்பட வேண்டும் .  
2.வேலை செய்ய முடியாதோர்க்கு உதவி தொகை அளிக்க வேண்டும்  
3 .பஞ்ச நிவாரணத்திற்கு வருடம் ௧,௫௦,௦௦,௦௦௦ ஒதுக்கப்பட வேண்டும்  
4. நெடுஞ்சாலை போடுதல் ,கால்வாய் வெட்டுதல் ,ரயில் பாதை அமைத்தல் மூலம்  
நாட்டை வளப்படுத்தல்  

## இரண்டாம் ஆப்கானிய போர் 1878-1880

லிட்டன் பிரபு ஆப்கானிய அமீர் ஷேர் அலிக்கு அவர் அவையில் பிரித்தானிய சார்பாக ஒரு பிரதிநிதி நியமிக்க வற்புறுத்தினார் .அப்போது ரஷ்யாவும் தனது பிரதிநிதியை ஏற்றுக்கொள்ள ஷேர் அலி வற்புறுத்தப்பட்டார் . ஆனால் அந்நிய தலையீட்டை அலி விரும்ப வில்லை .எனவே 1878 இல் லிட்டன் ஆப்கானிஸ்தான் மீது போர் தொடுத்தார் . அரசர் ஷேர் அலி துருக்கிக்கு ஓடி அங்கேயே இறந்தார் .பின்னர் கண்டமாக் உடன்படிக்கை ஏற்பட்டு , சர் லூயி காவ கனாயி என்ற ஆங்கிலேயர் அனுப்பி வைக்கப்பட்டார் .அவரை கொலை செய்துவிடவே ,லிட்டன் பிரபு காந்தகாரையும்,காபூலையும் கைப்பற்றினார் .இத்தருவாயில் டிஸ்ரேலி அமைச்சர் அவை இங்கிலாந்தில் வீழ்ந்தது .அவருக்கு நேர் மாறான கிளாட்ஸ்டன் இங்கிலாந்தின் பிரதமர் ஆகவும் ,லிட்டன் பிரபு பதவி விலகினார். அடுத்து வந்த வைஸ்ராய் ரிப்பன் பிரபு . இவரால் இந்தியாவிற்கு  
அநேக நன்மைகள் ஏற்பட்டன .  

## இதனையும் காண்க
- இந்தியத் தலைமை ஆளுநர்கள் மற்றும் வைஸ்ராய்களின் பட்டியல்
# நிலநடுக்கப் பதிவுக் கருவி



**நிலநடுக்கப் பதிவுக் கருவி** (Seismometer, சீஸ்மோகிராப்) பூமியின் நகர்வுகளை அளக்க பயன்படுகிறது. நிலநடுக்கத்தால் ஏற்படும் அதிர்வலைகள், எரிமலை வெடிப்புகளாளும் மற்ற அதிர்வு மூலங்களாலும் ஏற்படும் அதிர்வலைகள் ஆகியவற்றை அளக்க நிலநடுக்கப் பதிவுக் கருவி பயன்படுகிறது. இக்கருவியின் அதிர்வலைப் பதிவுகள் நிலநடுக்க ஆய்வாளர்கள் பூமியின் உள்பகுதியை வரைபடமாக்கவும், மற்றும் இந்த வெவ்வேறு மூலங்களினை கண்டறிந்து அளவிடவும் பயன்படுகிறது.  

நிலநடுக்கத்தை மதிப்பீடு செய்ய ரிக்டர் அளவுகோல் பயன்படுத்தப்படுகிறது. இதன் அலகு 0 முதல் 9 ரிக்டர் அளவை வரை ஆகும். ரிக்டர் அளவில் 6.0 என்ற அளவிற்கு மேல் குறிக்கப்படும் நிலநடுக்கங்கள் ஆபத்தானவை.
# தைவானில் புதுப்பிக்கத்தக்க ஆற்றல்



**தைவானில் புதுப்பிக்கத்தக்க ஆற்றல்** *(Renewable energy in Taiwan)* வளங்களைப் பயன்படுத்தி 2013 ஆம் ஆண்டு முடிவில் மொத்த தேசிய மின் உற்பத்தியில் 8.7% மின்சாரம் நாட்டிற்காக உற்பத்தி செய்யப்பட்டுள்ளது. 2013 ஆம் ஆண்டின் இறுதியில் தைவானில் நிறுவப்பட்ட மொத்த புதுப்பிக்கத்தக்க ஆற்றல் திறன் 3.76 ஜிகா வாட் ஆகும்.  

## புதுப்பிக்கத்தக்க ஆற்றல் கொள்கை

நவம்பர் 2003 ஆம் ஆண்டில் , புதுப்பிக்கத்தக்க ஆற்றல் மூலங்களைப் பயன்படுத்தி உற்பத்தி செய்யும் மின்சாரத்தைப் பெற்றுக்கொள்ள தைவான் அரசாங்கம் விலைக்கு உத்தரவாதம் அளித்தது மேலும் 2009 ஆம் ஆண்டில் புதுப்பிக்கத்தக்க ஆற்றல் மேம்பாட்டுச் சட்டமும் இயற்றியது. நிறுவப்பட்டுள்ள மொத்த புதுப்பிக்கத்தக்க ஆற்றல் மூலங்களில் இருந்து 2030 ஆம் ஆண்டிற்குள் 9.95 ஜிகாவாட் மின்சாரம் உற்பத்தி செய்யவேண்டும் என்று இலக்கு நிர்ணயிக்கப்பட்டது.  

## நீர்மின் ஆற்றல்
, சுயிலி நகரியம், நாண்டௌ மவட்டம்]]  
1905 ஆம் ஆண்டு சப்பானிய ஆட்சிக் காலத்தில், தைவான் நாட்டில் முதல் நீர்மின் ஆலை தொடங்கப்பட்டது. சுற்றுச்சூழல் பிரச்சினைகளை முன்வைத்து நாட்டில் பெரிய நீர் மின் உற்பத்தி நிலையங்கள் கட்டுவதற்கான திட்டங்கள் எதுவும் தீட்டப்படவில்லை. இதனால் தொடர்ந்து சிறு நீர்மின் சக்தி உற்பத்தி நிலையங்களே கட்டப்படும் போக்கு தொடர்ந்தது. 1995 ஆம் ஆண்டு சூன் மாதத்தில் பொருளாதார விவகாரங்கள் அமைச்சகத்தின் தாய்லாந்து ஆற்றல் மற்றும் நீர் மேலாண்மை நிறுவனம், தைவானின் நீர்மின் ஆற்றல் திறன் தொடர்பான ஆய்வை நிறைவு செய்து உறுதிபடுத்தியது. 11730 மெகாவாட் மின்சாரத்தை உற்பத்தி செய்வதற்கான சாத்தியங்கள் நாட்டில் இருந்தாலும் 5000 மெகாவாட் மின்சரமே உற்பத்தி செய்யப்படுகிறது என்ற முடிவை மேற்கண்ட ஆய்வு தெரிவித்தது. 1999 ஆம் ஆண்டு செப்டம்பர் 21 அன்று நாட்டில் நிகழ்ந்த நிலநடுக்கத்தின் காரணமாக நீர்மின் ஆலை மூலமாகக் கிடைக்கும் மின் உற்பத்தியின் அளவும் குறைந்து விட்டது.  

2005 ஆம் ஆண்டு இறுதியில், தைவான் நாட்டின் மொத்த நீர் மின் உற்பத்தி திறன் அளவு 4,539.9 மெகாவாட் ஆகும். இதில் 2,602 மெகாவாட் அளவு மின்சாரம் உந்தப்பட்ட-சேமிப்பு நீர் மின்சார கிடங்கில் இருந்து தயாரிக்கப்பட்ட மின்சாரமாகும்.  

தைவான் நாட்டின் மிகப்பெரிய நீர் மின் சக்தி உற்பத்தி நிலையம் 1995 இல் திறக்கப்பட்ட மிங்டன் உந்தப்பட்ட-சேமிப்பு நீர் மின்சார உற்பத்தி நிலையமாகும். இந்த ஆலை, நாண்டௌ மாவட்டத்திலுள்ள சுயிலி நகரியத்தில் அமைந்துள்ளது. 1602 மெகாவட் திறன் மின்சாரத்தை உற்பத்தி செய்யக்கூடிய உந்தப்பட்ட-சேமிப்பு நீரை கிடங்கில் வைத்து செயல்படும் திறன் கொண்டது ஆகும்.  

## ஒளி மின்னழுத்த ஆற்றல்

, சூவொயிங் மாவட்டம், கௌசியுங்]]  

2009 ஆம் ஆண்டு மே மாதத்தில் தைவானின் சூவொயிங் மாவட்டத்தில் கௌசியுங் நகரத்தில் தேசிய விளையாட்டரங்கம் திறக்கப்பட்டது. இவ்வரங்கம் ஓர் ஒளி மின்னழுத்த மின் உற்பத்தி நிலையமாகவும் செயல்பட்டது. இவ்வமைப்பில் 141 சூரியவொளித் தகடுகள் பொருத்தப்பட்டு 1 மெகாவாட் மின் உற்பத்திதிறன் உற்பத்தியாகுமாறு நிறுவப்பட்டிருந்தது. 2013 இல் தைவானின் சூரிய ஒளி ஆற்றல் அளவு 14 சதவீதம் ஆகும்.
# 2015 பமாக்கோ தங்குவிடுதி தாக்குதல்



நவம்பர் 20, 2015, அன்று மாலியின் தலைநகரும் பெரிய நகரமுமான பமாக்கோவிலுள்ள *இராடிசன் புளு தங்குவிடுதி*யில் திரள் துப்பாக்கிச் சூடும் பிணையாளர் கைப்பற்றுகையும் நடைபெற்றது. ஐக்கிய அமெரிக்காவிற்கு உரிமையான இந்த தங்குவிடுதி வெளிநாட்டு வணிக மக்களுக்கும் வானூர்தி பணியாளர்களுக்கும் மிகுந்த விருப்பமுடைய தங்கு விடுதியாகும்.  

குறைந்தது 19 நபர்கள் கொல்லப்பட்டுள்ளனர். சிறப்புக் காவல்படையினர் இந்த விடுதியை அடைந்து எதிர்வினையாற்றி உயிர்தப்பிய பிணையாளர்களை விடுவித்தனர்.  

அல் காயிதாவுடன் இணைந்துள்ள ஆபிரிக்க ஜிகாதியக் குழுவான அல்-மூரபித்தூன் இதற்கு பொறுப்பேற்று துவிட்டரில் செய்தி அனுப்பியது. இருப்பினும் இச்செய்தி சரிபார்க்கப்படவில்லை.  

## மேற்சான்றுகள்
# ஆந்தரே பரோ


**ஆந்தரே பரோ** (*André Parrot*, 1901 – 1980) பிரான்சு நாட்டைச் சேர்ந்த ஒரு தொல்லியலாளர். இவர் ஈராக்கு, சிரியா, இலெபனான் போன்ற நாடுகளில் அகழாய்வு செய்த புகழ்பெற்ற தொல்லியலாளர். குறிப்பாக சிரியாவில் மாரி என்னும் இடத்தில் 1933 முதல் 1975 வரை முக்கியமான அகழாய்வுகள் செய்தவர். .  

## வாழ்க்கை வரலாறு
பரோ 1901 இல் பிரான்சு நாட்டில் "தூ" (Doubs) என்னும் பகுதியில் **தெசானான்** (Désandans) என்னும் இடத்தில் பிறந்தார். 1946 இல் பிரான்சின் தேசிய அருங்காட்சியத்தின் பொறுப்பாளராகவும் பின்னர் 1958 முதல் 1962 வரை புகழ்பெற்ற இலூவா (Louvre) அருங்காட்சியத்தின் இயக்குநராகவும் இருந்தார். இவர் பிரான்சு நாட்டின் *பெருமையப்படையின்* [Legion of Honor) கமாண்டர் என்னும் பட்டம் பெற்றார். பிரான்சின் அறிஞர் பேரவையாகிய *அகதெமி தெ இன்சிக்கிரிப்சோன் எ பெல்-லெத்து* (Académie des Inscriptions et Belles-Lettres) என்பதில் உறுப்பினர் ஆனார். இவர் மரி-லூயீசு கிரோ என்பாரை 1969 இல் மணந்தார். ஆந்தரே பரோ பாரிசில் 1980 இல் இயற்கை எய்தினார்.  

## எழுதிய நூல்கள்
- *Mari, a lost city* (1936)
- *Mesopotamian Archaeology* (1946–1953)
- *The Temple of Jerusalem* (1957)
- *Sumer* (1960)
- *Assur* (1961)
- *Abraham and His Times* (1962, Oxford UP)
- *The Treasure of Ur* (1968)
- *The Art of Sumer* (1970)
- *The excavations of Mari, 18th and 19th campaigns* (1970–1971)
- *Mari, fabulous capital* (1974)
- *Archaeology* (1976)
- *Archaeological Adventure* (1979)